[pic] | COMISIA COMUNITĂŢILOR EUROPENE |

Bruxelles, 20.7.2007

COM(2007) 453 final

2003/0153 (COD)

AVIZUL COMISIEI în conformitate cu articolul 251 alineatul (2) paragraful al treilea litera (c) din Tratatul CE privind amendamentele Parlamentului European la poziţia comună a Consiliului referitoare la propunerea de

DIRECTIVĂ A PARLAMENTULUI EUROPEAN ŞI A CONSILIULUI de stabilire a unui cadru pentru omologarea vehiculelor cu motor, remorcilor acestora, a sistemelor, componentelor şi unităţilor tehnice destinate vehiculelor respective („directivă cadru”)

DE MODIFICARE A PROPUNERII COMISIEIîn conformitate cu articolul 250 alineatul (2) din Tratatul CE

2003/0153 (COD)

AVIZUL COMISIEI în conformitate cu articolul 251 alineatul (2) paragraful al treilea litera (c) din Tratatul CE privind amendamentele Parlamentului European la poziţia comună a Consiliului referitoare la propunerea de

DIRECTIVĂ A PARLAMENTULUI EUROPEAN ŞI A CONSILIULUI de stabilire a unui cadru pentru omologarea vehiculelor cu motor, remorcilor acestora, a sistemelor, componentelor şi unităţilor tehnice destinate vehiculelor respective („directivă cadru”)

(Text cu relevanţă pentru SEE)

1. INTRODUCERE

În conformitate cu articolul 251 alineatul (2) paragraful al treilea litera (c) din Tratatul CE, Comisia emite un aviz privind amendamentele propuse de Parlamentul European în a doua lectură. Comisia îşi prezintă mai jos avizul privind cele 53 de amendamente adoptate de Parlament.

2. Istoricul dosarului

La 14 iulie 2003, propunerea Comisiei COM(2003) 418 final a fost transmisă Parlamentului European şi Consiliului, în conformitate cu procedura de codecizie prevăzută la articolul 251 din Tratatul de instituire a Comunităţii Europene (TCE).

Articolul 95 din TCE constituie baza juridică a propunerii.

Comitetul Economic şi Social European a emis avizul său la 28 ianuarie 2004[1].

Parlamentul European a emis avizul său în primă lectură la 11 februarie 2004[2].

În conformitate cu dispoziţiile articolului 251 alineatul (2) paragraful al treilea din TCE, Consiliul a adoptat poziţia sa comună, în unanimitate, la 11 decembrie 2006[3]. La 12 decembrie 2006, Comisia emite, la rândul său, avizul privind poziţia comună.

La 10 mai 2007, Parlamentul European a emis avizul său în a doua lectură.

3. Obiectul propunerii

Din 1970, Directiva cadru 70/156/CEE privind apropierea legislaţiilor statelor membre referitoare la omologarea de tip a autovehiculelor şi a remorcilor acestora reprezintă principalul instrument juridic la dispoziţia Comunităţii Europene pentru punerea în aplicare a pieţei unice în sectorul autovehiculelor.

Propunerea de directivă constituie reformarea în profunzime a Directivei 70/156/CEE, destinată să permită extinderea principiilor omologării comunitare unice la toate vehiculele utilitare. De asemenea, propunerea cuprinde noi dispoziţii destinate să faciliteze accesul IMM-urilor la piaţa internă.

În plus, aceasta include modificări cu caracter juridic destinate să crească eficacitatea procesului de elaborare de legislaţie comunitară, precum şi dispoziţii care vor permite o mai bună înţelegere a problematicii privind actualizarea dispoziţiilor tehnice aplicabile vehiculelor automobile, având în vedere evoluţia legislaţiei la nivel internaţional.

4. Avizul Comisiei privind Amendamentele Parlamentului European

În cadrul şedinţei plenare din 10 mai 2007, Parlamentul European a adoptat 53 din cele 62 de amendamente supuse la vot. Toate amendamentele adoptate sunt rezultatul contactelor interinstituţionale care au avut drept scop ajungerea la un acord în cadrul celei de-a 2-a lecturi.

Primul grup de amendamente face referire la articolul 31 privind „piesele critice”[4]. Obiectivul amendamentelor este să ia mai bine în considerare interesele constructorilor de piese de schimb care aprovizionează piaţa postvânzare. În plus, anumite puncte ale articolului menţionat anterior au fost clarificate.

Al doilea grup de amendamente[5] permite constructorilor specializaţi în adaptarea vehiculelor destinate persoanelor cu handicap să beneficieze de o procedură de omologare de tip simplificată.

Al treilea grup[6] se referă la aspecte legislative ale procedurii aşa-numite de „comitologie” cu drept de control, care au necesitat o adaptare a textului articolelor în cauză, în conformitate cu formularea cea mai recentă folosită de către instituţii.

Al patrulea grup de amendamente[7] vizează referinţele la reglementările internaţionale care au fost aliniate la recomandările grupului de lucru la nivel înalt din cadrul „CARS 21”.

Al cincilea grup de amendamente[8] se referă la adaptările necesare în urma aderării Bulgariei şi României la Uniunea Europeană.

Al şaselea grup de amendamente[9] face referire la dispoziţiile tranzitorii destinate să permită constructorilor de autocare şi de autobuze să se adapteze progresiv la noile proceduri stabilite prin directivă fără a pune astfel în pericol siguranţa rutieră.

Celelalte amendamente[10] sunt amendamente de natură redacţională. Astfel, amendamentul nr. 6 stabileşte o legătură cu legislaţia Euro 5 şi Euro 6. Amendamentul nr. 10 clarifică faptul că nu există o suprapunere între directiva cadru şi directiva privind „maşinile”. Amendamentul nr. 28 clarifică faptul că adaptările tehnice ale aspectelor acoperite de directiva cadru pot fi realizate prin intermediul unui regulament CE. Amendamentul nr. 31 vizează să permită efectuarea omologării de tip pentru orice sursă de energie utilizată pentru propulsarea vehiculelor. Amendamentul nr. 36 permite o mai bună definire a conceptelor de sisteme de reţinere pentru adulţi şi copii. Amendamentul nr. 37 are drept obiectiv alinierea formulării utilizate la o rezoluţie adoptată recent de grupul de lucru 29 al Comisiei Economice pentru Europa a Organizaţiei Naţiunilor Unite. Amendamentele nr. 11 şi 16 reprezintă corecturi.

Comisia acceptă în totalitate aceste 53 de amendamente.

5. Concluzie

În temeiul articolului 250 alineatul (2) din Tratatul CE, Comisia îşi modifică propunerea după cum se prevede mai sus.

[1] JO C 108, 30.4.2004, p. 29.

[2] JO C 97 E, 22.4.2004, p. 370.

[3] JO C 64 E, 20.3.2007, p. 1.

[4] Amendamentele nr. 17, 22 - 24, 32, 46 - 48, 50 şi 55.

[5] Amendamentele nr. 7, 12, 33 - 35, 42 şi 43.

[6] Amendamentele nr. 2, 8, 13 - 15, 49, 51 - 54, 56 - 62.

[7] Amendamentele nr. 3, 9 şi 25.

[8] Amendamentele nr. 38 - 41.

[9] Amendamentele nr. 1, 30, 44 şi 45.

[10] Amendamentele nr. 6, 10, 11, 16, 28, 31, 36 şi 37.